MTC ออกหุ้นกู้ 2 ชุด 4 พันลบ. ชูดอกเบี้ย 2.95-3.23% ชูเรตติ้ง BBB+
MTC ออกหุ้นกู้ 2 ชุด 4 พันลบ. ชูดอกเบี้ย 2.95-3.23% ชูเรตติ้ง BBB+
10 ก.พ. 2564

บริษัท เมืองไทย แคปปิตอล จำกัด (มหาชน) หรือ MTC ยื่นแบบแสดงรายการข้อมูลต่อสำนักงานคณะกรรมการกำกับหลักทรัพย์และตลาดหลักทรัพย์เพื่อออกและเสนอขายหุ้นกู้ของบริษัท ครั้งที่ 1/2564 จำนวน 2 ชุดมูลค่ารวมไม่เกิน 4,000 ล้านบาท แบ่งเป็น
– หุ้นกู้ชุดที่ 1 อายุ 2 ปี 2 วัน ครบกำหนดไถ่ถอนปี พ.ศ.2566 มูลค่าเสนอขายไม่เกิน 1,600 ล้านบาท อัตราดอกเบี้ยคงที่ร้อยละ 2.95 ต่อปี ชำระดอกเบี้ยทุกๆ 3 เดือนตลอดอายุหุ้นกู้
– หุ้นกู้ชุดที่ 2 อายุ 3 ปี 19 วัน ครบกำหนดไถ่ถอนปี พ.ศ.2567 มูลค่าเสนอขายไม่เกิน 2,600 ล้านบาท อัตราดอกเบี้ยคงที่ร้อยละ 3.23 ต่อปี ชำระดอกเบี้ยทุกๆ 3 เดือนตลอดอายุหุ้นกู้
โดยบริษัทจะเสนอขายให้แก่ผู้ลงทุนทั่วไป ระหว่างวันที่ 18-19 และ 22 ก.พ.64 มีผู้จัดการการจัดจำหน่ายหุ้นกู้ ได้แก่ ธนาคารกรุงเทพ ธนาคารกรุงไทย ธนาคารกสิกรไทย ธนาคารซีไอเอ็มบี ไทย บล.เกียรตินาคินภัทร
ขณะที่ บริษัท ทริสเรทติ้ง จำกัด จัดอันดับความน่าเชื่อถือของหุ้นกู้ที่ “BBB+” แนวโน้ม”คงที่” เมื่อวันที่ 16 ธ.ค.63
ทั้งนี้ บริษัทมีวัตถุประสงค์ใช้เงินที่ได้จากการเสนอขายหุ้นกู้ครั้งนี้ไปใช้เพื่อชำระคืนเงินกู้ หรือหนี้จากการออกตราสารหนี้ จำนวน 750 ล้านบาท ภายในเดือน พ.ค. 64 และใช้เป็นเงินทุนหมุนเวียนในกิจการ หรือขยายธุรกิจ จำนวนไม่เกิน 3,250 ล้านบาท ภายในเดือน พ.ค.64